Document ID: 31999R1072

Komisjoni määrus (EÜ) nr 1072/1999,
10. mai 1999,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, II, III, V, VII, VIII ja IX lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] (viimati muudetud komisjoni määrusega (EÜ) nr 2798/98 [2], eriti selle VII lisa artiklit 2 ja artiklit 19,
ning arvestades, et:
(1) kaupade koondnomenklatuuri on tehtud muudatused, mida kohaldatakse 1. jaanuarist 1999;
(2) nõukogu on otsusega 98/678/EÜ [3] otsustanud ajutiselt kohaldada Euroopa Ühenduse ja Laose Demokraatliku Rahvavabariigi vahelist tekstiiltoodetega kauplemise lepingut;
(3) nõukogu on vastu võtnud 22. detsembri 1998. aasta määruse (EÜ) nr 47/1999 teatavate Taiwanist pärinevate tekstiiltoodete importimise korra kohta; [4]
(4) nõukogu on otsusega 1999/36/EÜ [5] otsustanud ajutiselt kohaldada Euroopa Ühenduse ja Hiina Rahvavabariigi vahelist kirjavahetuse teel sõlmitud tekstiiltoodetega kauplemise kokkulepet;
(5) Hiina Rahvavabariigiga sõlmitud tekstiiltoodetega kauplemise lepingut, [6] mis ei kuulu MFA kahepoolse kokkuleppe reguleerimisalasse, kohaldati alates 1. jaanuarist 1995 kaks aastat, seejärel pikendati automaatselt ühe aasta kaupa ning seega kohaldatakse seda 1999. aastal;
(6) Euroopa Ühenduse tekstiilitööstuse taotluse alusel on asjakohane kehtestada 1999. aasta kohta koguselised piirnormid teatavate Hiina Rahvavabariigist pärinevate tekstiiltoodete (kategooriad 159 ja 161) reimportimisel ühendusse pärast selles riigis tehtud välistöötlemistoiminguid; kategooriatesse 159 ja 161 kuuluvate tekstiiltoodete otseimpordi suhtes kohaldatakse määruse (EMÜ) nr 3030/93 artiklis 2 ettenähtud koguselisi piirnorme;
(7) eespool nimetatud põhjustel tuleb määruse (EMÜ) nr 3030/93 I, II, III, V, VII, VIII ja IX lisa asjakohaseid osi muuta, et arvesse võtta muudatusi, mida kohaldatakse kolmandatest riikidest pärinevate teatavate tekstiiltoodete ühendusse importimisel nimetatud määruse artikli 19 tähenduses;
(8) tagamaks, et ühendus täidab oma rahvusvahelisi kohustusi, tuleb käesolevas määruses ettenähtud meetmeid kohaldada alates 1. jaanuarist 1999;
(9) käesoleva määrusega ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3030/93 muudetakse järgmiselt:
1. I lisa asendatakse käesoleva määruse I lisaga;
2. II lisa asendatakse käesoleva määruse II lisaga;
3. III lisas asendatakse artikkel 28 järgmisega:
"Artikkel 28
1. Artiklites 11 ja 19 nimetatud ekspordilitsentsile ning päritolusertifikaadile võib lisada nõuetekohaseid koopiaid. Need koostatakse inglise, prantsuse või hispaania keeles.
2. Kui eespool nimetatud dokumendid koostatakse käsitsi, tuleb sissekanded teha tindiga ja suurte tähtedega.
3. Ekspordilitsentside või samaväärsete dokumentide ning päitolusertifikaatide mõõdud on 210×297 mm. [7] Kasutatav paber peab olema puidumassi jääkideta valge liimitatud kirjapaber, [8] mis kaalub vähemalt 25 g/m2. Iga osa trükitakse rohelisele giljoššmustriga paberile, mis toob esile kõik mehhaaniliste või keemiliste vahenditega teostatud võltsingud. [9]
4. Ühenduse pädevad asutused aktsepteerivad käesoleva määruse sätete kohaseks importimiseks ainult originaale.
5. Igal ekspordilitsentsil või samaväärsel dokumendil ja päritolusertifikaadil peab olema trükitud või käsitsi kirjutatud ühtsustatud seerianumber, mille järgi seda saab identifitseerida. [10]
6. See number koosneb järgmistest elementidest: [11]
- kaks tähte eksportiva riigi identifitseerimiseks järgmiselt:
Aomen = MO
Araabia Ühendemiraadid = AE
Argentina = AR
Araabia Ühendemiraadid = AE
Armeenia = AM
Aserbaidžaan = AZ
Bangladesh = BD
Brasiilia = BR
Eesti = EE
Egiptus = EG
Endine Jugoslaavia Makedoonia Vabariik = 96
Filipiinid = PH
Gruusia = GE
Hiina = CN
Hongkong = HK
India = IN
Indoneesia = ID
Kasahstan = KZ
Kõrgõzstan = KG
Laos = LA
Leedu = LT
Lõuna-Korea = KR
Läti = LV
Malaisia = MY
Moldova = MD
Mongoolia = MN
Pakistan = PK
Peruu = PE
Singapur = SG
Sri Lanka = LK
Tadžikistan = TJ
Tai = TH
Taiwan = TW
Türkmenistan = TM
Ukraina = UA
Uruguay = UY
Usbekistan = UZ
Valgevene = BY
Venemaa = RU
Vietnam = VN
- kaks tähte sihtliikmesriigi identifitseerimiseks järgmiselt:
AT = Austria
BL = Beneluxi maad
DE = Saksamaa Liitvabariik
DK = Taani
EL = Kreeka
ES = Hispaania
FI = Soome
FR = Prantsusmaa
GB = Ühendkuningriik
IE = Iirimaa
IT = Itaalia
PT = Portugal
SE = Rootsi
- ühekohaline number käesoleva lisa tabelis A loetletud toodete kvoodiaasta või ekspordi registreerimisaasta identifitseerimiseks, mis vastab kõnealuse aasta viimasele numbrile, nt 9 aasta 1999 kohta. Hiina Rahvavabariigist pärinevate V lisa C liites loetletud toodete osas peab see number 1999. aasta kohta olema 5,
- kahekohaline number dokumendi väljaandnud eksportiva riigi asutuse identifitseerimiseks,
- viiekohaline järjekorranumber 00001st kuni 99999ni, mis on antud konkreetsele sihtliikmesriigile."
4. III lisa tabel A asendatakse käesoleva määruse III lisaga;
5. III lisasse lisatakse käesoleva määruse IV lisas esitatud elektronandmevahetusel põhinev Hongkongi ekspordilitsentsi näidis;
6. III lisasse lisatakse käesoleva määruse V lisas esitatud Tai ekspordilitsentsi näidis;
7. III lisasse lisatakse käesoleva määruse VI lisas esitatud Tai päritolusertifikaadi näidis;
8. V lisasse lisatakse käesoleva määruse VII lisas esitatud tabelid ja liited A, B ja C;
9. VII lisas asendatakse Hiinat käsitlev tabel käesoleva määruse VIII lisas esitatud tabeliga;
10. VIII lisa asendatakse käesoleva määruse IX lisaga;
11. IX lisa asendatakse käesoleva määruse X lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. jaanuarist 1999.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. mai 1999

Labels: 1
3
5